આમ, રાજકારણીઓને સૉશિઅલ મીડિયા પર મોટા ભાગે નકારાત્મક બાબતોનો સામનો કરવો પડે છે, જેમાં મોટા ભાગે અંગત ટીપ્પણીઓ પણ હોય છે. સૉશિઅલ મીડિયા હવે સરકાર અને રાજકારણીઓ વિરુદ્ધ અભિયાન છેડવાનું સાધન પણ બની ગયું છે અને સૉશિઅલ મીડિયાની આ ભૂમિકા દિવસે ને દિવસે વધી રહી છે. સરકારના નિર્ણયો સામે સૉશિઅલ મીડિયા પર ટીકાઓ વધતી જઈ રહી છે. તાજેતરમાં અરુણ જેટલીએ બજેટમાં મધ્યમ વર્ગને ડીંગો બતાવ્યો તેની ટીકા સૉશિઅલ મીડિયા પર ખૂબ જ થઈ હતી. તો સ્કૂલ ફી બાબતે પણ વાલીઓને એકત્ર રાખવામાં કે કરવામાં સૉશિઅલ મીડિયાએ અગત્યનો ભાગ ભજવ્યો હતો.